*Na osnovu člana 108. Statuta Univerziteta u Sarajevu, a u vezi sa članom 70. Zakona o javnim nabavkama BiH ("Službeni glasnik BiH" broj 39/14), a na osnovu Zapisnika o ocjeni i ponudi od 08.07.2020. u postupku Javne nabavke robe – računarske opreme br. 01-3-792-2/20, objavljene na Portalu javnih nabavki pod brojem* *5611-7-2-158-3-5/20 dana 26.06.2020. godine, te Odluke dekana broj: 01-3-809-1/20 od 08.07.2020.godine, zaključuje se:*

*Ugovor o javnoj nabavci usluga štampanja i sa tim povezanih usluga*

*između:*

*1.* ***Fakulteta političkih nauka Univerziteta u Sarajevu****, sa sjedištem u Sarajevu, ul. Skenderija 72, ID: 4200088220009 koga zastupa i predstavlja dekan Fakulteta, prof. dr. Sead Turčalo (u daljem tekstu: Ugovorni organ)*

*2.* ***Grafičar doo Bihać****, Pljaševićka br 2D, Kamenica, 77204 Bihać, ID 4263008270002, koga zastupa Nazifa Alijagić, direktorica (u daljem tekstu: Izvršilac usluge, Dobavljač)*

*I - Predmet ovog Ugovora su usluge štampanja i sa tim povezane usluge u iznosu od 10.000 KM bez PDV-a (desethiljada KM) odnosno 11.700,00 KM sa PDV – om (jedanaesthiljadasedamstotina KM).*

*Sastavni dio ovog Ugovora je Ponuda dobavljača broj: 03-4-795-1/20 od 08.07.2020. godine, sačinjena prema Obrascu za cijenu ponude sa navedenim jediničnim cijenama istih.*

*II - Ugovorni organ naručuje predmetne usluge, a Dobavljač prihvata da izvrši predmetne usluge na osnovu provedenog konkurentskog zahtjeva i Odluke Ugovornog organa o izboru najpovoljnijeg ponuđača.*

*III - Ugovorni organ i Dobavljač saglasni su da Ugovor realiziraju putem konkurentskog zahtjeva, a prema definiranim uvjetima:*

*1. Ugovorni organ prema zahtjevima u Obavještenju i Tenderskoj dokumentaciji.*

*2. Dobavljač, prema dostavljenoj ponudi i dokumentaciji sa preciznim navodima u prijavi na konkurentski zahtjev.*

*IV - Ugovorni organ nema obavezu da Ugovor realizira u cjelosti, niti snosi bilo kakve troškove ili odgovornost u slučaju da se isti ne realizira. U sluč aju neispunjavanja ugovorenih obaveza Dobavljača, Ugovorni organ zadržava pravo djelimčnog ili potpunog raskida Ugovora.*

*V - Dobavljač se obavezuje da neće doći do promjene cijena iskazanih u Obrascu za cijenu*

*Ponude tokom ugovorenog perioda, izuzev u slučaju promjene zakonskih propisa koji se odnose na plaćanje drž avnih dadž bina.*

*VI - Dobavljač se obavezuje da usluge fakturiše u ugovorenom roku, na osnovu otpremnih dokumenata (otpremnica i sl.) potvrđenih od strane Ugovornog organa da je usluga izvršena.*

*Dobavljač se obavezuje na nepromjenjivost ponuđenih cijena tokom cijelog ugovorenog perioda.*

*VII - Ponuđač se obavezuje da će usluge izvršiti u skladu sa zahtjevima Ugovornog organa i da će postupiti po eventualnim primjedbama Ugovornog organa, u pogledu nedostataka na ime kvaliteta izvršene nabavke. Ugovorni organ je obavezan dostaviti pismeno obavještenje o svakom navedenom propustu Dobavljača u Ugovoru. Ugovorni organ će utvrditi razuman rok za ispravku propusta Dobavljača a u smislu izvršene nabavke. U slučaju eventualnih primjedbi Ugovornog organa na kvalitet i količinu isporučene robe, Ugovorni organ može Ugovor djelimično ili potpuno raskinuti i prije njegovog isteka, uz predhodno izmirenje svih obaveza utvrđenih po osnovu istog.*

*VIII - Odredbe ovog Ugovora ne mogu se mijenjati nakon njegovog zaključenja.*

*IX - Eventualno nastale sporove pri realizaciji ovog Ugovora, ugovorne strane će rješavati mirnim putem, u protivnom, nadležan je Sud Bosne i Hercegovine.*

*X - Svaka od ugovornih strana može otkazati ovaj Ugovor, pismenim putem, uz otkazni rok od 15 (petnaest) dana iz razloga propisanih Zakonom o obligacionim odnosima.*

*XI - Na ostala prava i obaveze ugovornih strana, koje nisu regulirane ovim Ugovorom, primjenjuju se odredbe Zakona o obligacionim odnosima.*

*XII - Ovaj Ugovor zaključuje se na određeno vrijeme, na period od 1 godine, a prestaje važiti nakon odabira ponuđača za naredni vremenski period ili postupanja ponuđača po eventualnim primjedbama ugovornog organa u pogledu nedostataka vezanih za kvalitet nabavke, a primjenjivat će se od dana potpisivanja ugovora.*

*XIII - Ovaj Ugovor sačinjen je u 4 (četiri) istovjetna primjerka, od kojih svaka ugovorna strana zadržava po 2 (dva) primjerka.*

***UGOVORNI ORGAN DOBAVLJAČ***

***Fakultet političkih nauka Grafičar doo Bihać***

***UNSA***

***DEKAN***

***\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_***

***Prof.dr. Sead Turčalo Nazifa Alijagić***

*Broj:01-847-1/20 Broj:*

*Sarajevo, 20.07.2020. godine Bihać, \_\_\_.\_\_\_\_.2020. godine*